Onam

Onam () – hinduistų šventė, švenčiama pietų Indijos valstijoje Keraloje. Švenčiama dešimt dienų rugpjūčio–rugsėjo mėnesių laikotarpiu ir kilo kaip derliaus nuėmimo šventė. Onam šventė siejama su mitu apie Asurų valdovą Mahabalį. Tikima, kad Onam metu Mahabalis sugrįžtąs iš pragaro į žemę ir teikiąs gerybes žmonėms.

Onam metu vykdomos specialios apeigos Thrikakaros šventykloje (netoli Kočio), namai gausiai puošiami gėlių figūromis (pookkalam), vyksta valčių lenktynės (Vallam Kali), valgoma Sadya (įvairių patiekalų vaišės), šokami ritualiniai šokiai (Thiruvathira, Kummattikali, Puli Kali, Kathakali ir kt.), miestai gausiai puošiami dekoracijomis ir žibintais.

 Šaltiniai 

Kategorija:Indijos šventės
Kategorija:Kerala
Kategorija:Hinduizmo šventės